ตร.แจงเหตุยิงกันภายในศาลจันทบุรี ตาย 2 เจ็บ 3 ราย คุมตัวคนร้ายได้แล้ว
ยิงกันในศาล, บริเวณห้องพิจารณาของศาล จ.จันทบุรี โดยคนร้ายแอบนำปืนไปยิงคู่กรณีและเจ้าหน้าที่ศาล ทนายความ ตาย 2 เจ็บ 3 ไม่มีผู้พิพากษาเจ็บ คนร้ายถูกคุมตัวได้,สำนักงานตำรวจแห่งชาติ วันที่ 12 พ.ย. ,พ.ต.อ.กฤษณะ พัฒนเจริญ, รอง โฆษกสำนักงานตำรวจแห่งชาติ เปิดเผยถึงกรณีเหตุคู่กรณีใช้อาวุธปืนยิงกันภายในบริเวณห้องพิจารณาของศาล ในพื้นที่ อ.เมือง จ.จันทบุรี ว่า ได้รับรายงานจาก สภ.เมืองจันทบุรี ว่า เมื่อเวลา 09.15 น. ได้รับแจ้งเหตุคนร้ายใช้อาวุธปืนยิงคู่กรณีได้รับบาดเจ็บในห้องพิจารณาคดีศาลจังหวัดจันทบุรี ผู้บังคับบัญชาในพื้นที่ พนักงานสอบสวน เจ้าหน้าที่พิสูจน์หลักฐาน ร่วมกับเจ้าหน้าที่ที่เกี่ยวข้อง จึงได้ออกไปตรวจสถานที่เกิดเหตุเพื่อเก็บรวบรวมพยานหลักฐานที่เกี่ยวข้อง ,ในเบื้องต้นตรวจสอบพบว่า คนร้ายได้แอบนำอาวุธปืนพกสั้นออโตเมติก กล็อก 22 ขนาด .40 เข้าห้องพิจารณาคดีเพื่อก่อเหตุ ยิงคู่กรณี เจ้าหน้าที่ศาล และทนายความ จำนวน 4 ราย ในขณะที่อยู่ระหว่างรอการพิจารณาคดีเกี่ยวกับข้อพิพาทเรื่องมรดกที่ดิน ภายในบริเวณบัลลังก์ห้องพิจารณาคดี จากนั้นเจ้าหน้าที่ตำรวจศาลซึ่งปฏิบัติหน้าที่ดูแลความปลอดภัยอยู่หน้าห้องพิจารณาคดี จึงได้ใช้อาวุธปืนประจำตัวยิงผู้ก่อเหตุ ทำให้ได้รับบาดเจ็บ,เบื้องต้น ขณะนี้มีผู้ได้รับบาดเจ็บ จำนวน 5 ราย เจ้าหน้าที่จึงได้นำตัวส่งโรงพยาบาล และควบคุมตัวผู้ก่อเหตุไว้ได้ และจะนำตัวส่งพนักงานสอบสวนดำเนินคดีตามขั้นตอนของกฎหมายต่อไป,รอง โฆษก ตร. กล่าวต่ออีกว่า ขณะนี้ เจ้าหน้าที่ตำรวจได้จับกุมตัวผู้ก่อเหตุจำนวน 1 รายไว้ได้แล้ว พร้อมทำการสืบสวนสอบสวน เก็บรวบรวมพยานหลักฐานที่เกี่ยวข้อง สอบปากคำพยาน ส่งตัวผู้บาดเจ็บไปที่โรงพยาบาลเพื่อทำการรักษา และจะนำตัวผู้ต้องหาไปดำเนินคดีตามขั้นตอนของกฎหมายต่อไป ,ทั้งนี้ พล.ต.อ.จักรทิพย์ ชัยจินดา ผบ.ตร. ได้กำชับให้สืบสวนสอบสวน รวบรวมพยานหลักฐานด้วยความรอบครอบ รวดเร็ว อาศัยพยานหลักฐานทางนิติวิทยาศาสตร์เชื่อมโยงถึงการกระทำความผิดของผู้ก่อเหตุเป็นสำคัญ รวมทั้งผู้บังคับบัญชาทุกพื้นที่ ลงไปกำชับ กวดขัน การปฏิบัติหน้าที่รักษาความปลอดภัยบริเวณที่ทำการของศาลของเจ้าหน้าที่ตำรวจ ตามที่ได้รับการประสานขอกำลังไปปฎิบัติหน้าที่เพิ่มเติมจากศาล โดยต้องบูรณาการกับฝ่ายรักษาความปลอดภัยของศาลและเจ้าหน้าที่เกี่ยวข้อง ในการตรวจสอบอาวุธ สิ่งผิดกฎหมาย ใช้หลักยุทธวิธี ระดับการใช้กำลัง เพื่อให้เกิดความปลอดภัยในชีวิตและทรัพย์สิน และป้องกันเหตุร้ายที่จะเกิดขึ้น รวมทั้งให้มีแผนเผชิญเหตุและแนวทางการประสานการปฏิบัติ เพื่อเข้าระงับเหตุและแก้ไขปัญหาได้ทันต่อสถานการณ์,ล่าสุดมีรายงานว่า ผู้บาดเจ็บเสียชีวิตแล้วที่โรงพยาบาล 2 ราย ได้แก่ 1.นายบัญชา ปรมีคณาภรณ์,และ 2.นายวิจัย สุขรมย์ ส่วนผู้บาดเจ็บถูกนำส่ง โรงพยาบาลพระปกเกล้า ประกอบด้วย 1.วิชัย อุดมธนพัฒน์ (อาการปลอดภัยแล้ว) 2.สุภาพร ปรมีสนาภรณ์ (แพทย์กำลังผ่าตัด) ส่วนผู้ก่อเหตุ คือ พล.ต.ต.ธารินทร์ จันทราทิพย์ อาการสาหัส ไม่หายใจกำลังรักษาตัวในห้องไอซียู.,ข่าวที่เกี่ยวข้อง ยิงกันในศาล,ศาลแจง-ห่วง รัวยิง 3 ศพ หน้าบัลลังก์ในจังหวัดจันทบุรี สั่งยกระดับ รปภ.,เผยมือยิงในศาลจันทบุรี เป็นอดีต ตร.วัย67 จนท.เร่งสืบหาหลักฐานดำเนินคดี,นายกสภาทนายความ ชี้ยิงทนายดับที่จันทบุรี เป็นเหตุร้ายแรงสุดที่เกิดในศาล,เลขาฯ ศาลยุติธรรม เร่งแก้ปัญหา รปภ.ในศาล ย้ำต้องไม่ประมาท หละหลวม
รอง โฆษก ตร.แจง เหตุยิงกันในศาล บริเวณห้องพิจารณาของศาล จ.จันทบุรี โดยคนร้ายแอบนำปืนไปยิงคู่กรณีและเจ้าหน้าที่ศาล ทนายความ ตาย 2 เจ็บ 3 ไม่มีผู้พิพากษาเจ็บ คนร้ายถูกคุมตัวได้
ยิงกันในศาล,ข่าวเด่น,ศาลจังหวัดจันทบุรี,พกปืนเข้าศาล,กฤษณะ พัฒนเจริญ,ยิงกันในศาลจังหวัดจันทบุรี,ข่าวทั่วไป